**Tuomaiden vastuuryhmän kokous 3.5. klo 17-19.30 Kalevan kirkko, Sali 9**

Kalle Mäki, Timo Saarinen, Aarne Plukka, Päivi Katko, Sari Papunen-Asumaniemi, Mikko Wirtanen, Anne Karhola, Meri Ala-Kokko (puhjohta ja sihteeri), Kirsti Ahonen, ~~Tuula Latvala,~~ ~~Jarmo K. Lehtinen, Anne Vehmas.~~

**Tarjoilu** Timo Saarinen

Kuulumiskierros 17.05. toivonkorttien avulla

**Hartaus** Aarne Plukka

1. **Uuden ehtoollisavustajat**

Alkuvuodesta järjestettiin ehtoollisavustajakoulutus. Meri hakee kirkkoherralta luvat uusille avustajille. Meri on tarvittaessa vielä yhteydessä ennen tätä ehtoollisavustajiin puhelimitse. Luvan saannin jälkeen Meri on yhteydessä toukokuussa kaikkiin luvan saaneisiin puhelimitse tai sähköpostitse. Heidät kutsutaan syksyllä esirukous- ja sielunhoitokoulutukseen Aleksanterin kirkolle 23.9. klo 9.30-12.30. Kouluttajina Kalle Mäki, Anne Karhola ja Meri Ala-Kokko

1. **Toiminta- ja taloussuunnitelma 2024**

Meri esitteli ehdotelmaan toimintasuunnitelmaksi. Sitä muokattiin. Ensi vuonna panostamme erityisesti viestintään ja yhteisöllisyyteen.

Tarkempi budjettisuunnitelma ei ehtinyt tähän kokouskutsuun, koska tietoja tulevasta kokonaisbudjetista ei ole. Sisäiset vuokrat ja palkkamenot kasvavat, joten itse toimintaan varat tulevat todennäköisesti vähenemään. Meri toimittaa budjettitietoja vastuuryhmälle sähköpostitse heti kun saa tiedot.

Toimintasuunnitelmasta käytiin keskustelua. Puhuimme jälleen pitkään striimauksista. Jo aiemmin on mietitty, millainen striimaus on tarpeeksi hyvä. Striimauksia on jatkettu, koska Tuomasmessulla on edelleen youtubessa seuraajia. Ryhmässä on myös puhuttu striimausten lopettamisesta. Aiemmin on päätetty, että emme pyri televisiotason striimauksiin, siihen ei ole resursseja. Tällaisenaankin striimaus lisää messujen etukäteistyötä. Tällä hetkellä Tuomasmessuissa on hyvä palkattu striimaaja, jonka palkka on hyvin edullinen suhteessa työn määrään. Vastuuryhmässä keskusteltiin siitä, millainen kuva Tuomasmessusta tulee, jos katsoo striimiä ikään kuin tutustumismielessä, eikä ole aiemmin ollut messussa. Pitkät pysähtyneet kuvakulmat ehtoollisen ja rukousjakson aikana mietityttivät. Striimaaja on toiminut näissä kohden ohjeiden mukaan. Ihmisiä ei voi kuvata alttarilla rukousjakson aikana. Muutenkin messuosallistujien näkyminen striimissä täytyy miettiä tarkkaan. Ryhmässä ehdotettiin, että etuosassa istuvat ihmiset voisivat näkyä striimissä takaapäin ja se kerrottaisiin infotaululla selkeästi. Alttaria ei edelleenkään kuvattaisi esirukousjakson aikana, jolloin ihmisiä saapuu sinne esirukouspalveluun. On hyvä muistaa, ettei striimaus ole sama asia kuin osallistuminen messuun paikan päällä.

Syksyllä 23 kootaan striimauksen kehittämisryhmä miettimään striimausta. Ryhmä perustetaan, jos siihen löytyy vapaaehtoisia. Ryhmä miettii esim. kuvakulmia hetkiin, jolloin Tuomasmessussa ei tapahtu mitään kuvattavaa (ehtoollinen, rukousosio). Tähän striimaaja Riku on lupautunut mukaan. Harkitsemme yhden lisäkameran ostamista, jos se katsotaan tarpeelliseksi.

Myös viestintää sekä yhteisöllistä toimintaan suunnitellaan syksyn aikana. Totesimme että kaikki tuomastiimit eivät ole toimineet aktiivisesti viimeisen vuoden aikana. Tiimit ovat vapaaehtoisten tiimejä, ja toiminta tapahtuu sen mukaan kuin se mahdollista. Ihmisten erilaiset elämäntilanteet vaikuttavat tiimien toimintaan.

Vapaaehtoisen perustaman youtube-kanavan hallintaoikeuksissa on ollut ongelmia. Oikeudet eivät voi olla vain yhdellä taholla. Meri selvittää, onko omaa youtube-kanavaa mahdollista avata tietohallinnon kautta.

**TUOMASMESSUN TOIMINTA- JA TALOUSSUUNNITELMA 2024**

 **Toimintasuunnitelma**

1. Tuomasmessuja vietetään vuosikellon mukaisesti 13 kertaa. Messujen striimaus jatkuu. Muutamia valikoituja messuja tekstitetään ja ne jäävät pysyväsi youtube-kanavalle.
2. Toivon vuosi ja kirkon juhlat toukokuussa. Tuomasyhteisö on mukana kirkon juhlissa Aleksanterin kirkon tapahtumissa: Tuomasyhteisö rakentaa kirkon rukousalttarit ja kirkossa on Tuomasmessun esitepöytä päivien ajan.

3. Tuomasmessun viestintä. Kehitämme sisäistä ja ulkoista viestintää. Ulkoiselle viestinnälle tehdään tarkempi suunnitelma vuodelle 2024. Sisäisellä viestinnällä tarkoitamme tuomasyhteisössä jo mukana olevien tavoittamista. Rekisterin kautta tavoitamme ihmisiä säännöllisesti sähköisen tuomaskirjeen avulla. Kannustamme jo mukana olevia ihmisiä kutsumaan Tuomasmessuun ystäviään ja tuttaviaan mukaan. Otamme uudet vastuunkantajat aktiivisesti mukaan heti ilmoittautumisen jälkeen.

4. Lähetys. Tuomasmessun missio ja näky on toimia niin että usko, toivo ja rakkaus vahvistuisivat ihmisten elämässä. Tämä missio kantaa myös lähetyskentille. Tuomasmessu tukee sopimusten mukaisia kolmea kummikohdettaan. Muut toiminnassa kerätyt kolehdit ohjataan kirkollisten järjestöjen kautta lähetys- ja kehitysyhteistyöhön.

5. Yhteisöllinen toiminta. Messujen ja sen tehtäviin liittyvien tapaamisten, kokousten ja koulutusten lisäksi järjestämme yhteisöllista toimintaa ihmisten hengellisiin ja yhteisöllisiin tarpeisiin liittyen. Järjestämme tuomatiimejä, tuomasiltoja ja tuomaspäiviä, teemme tuomasretkiä.

1. **Tuomasväen kokous ajankohta 7.6. Emmauksessa 17.30-20.**

Tuomasväen kokouksessa valitaan uusi vastuuryhmä. Nykyisestä vastuuryhmästä Aarne Plukka ilmoitti lopettavansa. Aarne tiedustelee isänniltä jatkajaa ryhmään.

Tuomasväen kokouksessa esitellään Näky – Anne Karhola ja Kaija Jerkku sopivat sen esittelystä. Meri esittelee toimintakertomuksen 2023 ja toiminta-ja taloussuunnitelman 24.

Meri hommaa tarjoilut ja Päivi ja Kirsti tulevat laittamaan tarjoiluja etukäteen.

1. **Vuosikellot**

Syksyn messuilla on kokoajat uudenvuoden messua lukuunottamatta. Tuomasiltoja on suunnitteilla kolme kappaletta. Sielunhoitokoulutus järjestetään syyskuussa.

Ensi vuoden messuista vain tammikuun messulla on kokoaja. Kokoajia etsitään.

1. **Käsikirja**

Tuomasmessun kokoamiseen tehty ”Käsikirja” olisi tarkoitus saada valmiiksi syksyn messuja varten. Anne Vehmas on tehnyt suuren työn käsikirjan muokkaamisessa. Sitä käsiteltiin myös Tuomaspäivässä huhtikuussa. Tuomaspäivään osallistui 25 osallistujaa ja he pääsivät vaikuttamaan sen sisältöön.

Hyväksytään ”käsikirja” ensimmäisessä syksyn vastuuryhmän kokouksessa, joka on 13.9. Emmauksessa.

1. **Tuomaiden vetäytymisilta**

Kalevan kirkon Katakombiin 15.8. klo 17-19.30 tulee vieraaksi Jussi Laine kertomaan erityisesti 45-65 vuotiaiden tavoittamisesta 360 tutkimuksen pohjalta. Teemana on viestintä ja ihmisten tavoittaminen. Ruokailemme aluksi. Vetäytymisiltaan kutsutaan uusi ja vanha vastuuryhmä, sekä kunniajäsen Kaija Jääskeläinen.

1. **Muut asiat**.

Matias Puolimatka on vastannut talkokahveista ja tarjouluista Tuomasmessuissa 100€ palkkiota vastaan.

Päätimme että voimme nostaa Matiaksen palkkaa (120€), jotta hän hoitaisi myös tuomasjatkot tiskauksineen klo 20 asti.

Ihmisillä olisi tarve sytytellä kynttilöitä myös Tuomasmessussa ja ennen messun alkua. Mietimme lähetyskynttelikön paikkaa, missä se voisi turvallisesti olla. Meri juttelee asiasta suntioiden kanssa, jos ratkaisu löytyisi.

Komeronhoitajien ryhmä on pienentynyt. Siihen on mahdollisesti tulossa uusia jäseniä.